Astrid Eiriksdatter
Store norske leksikon,Historie,Norsk og nordisk historie,Norges historie,Norges historie fram til 1050
Astrid Eiriksdatter var en norsk stormannsdatter, som ifølge tradisjonen fra blant annet Heimskringla (kongesagaene) var mor til Olav Tryggvason.
Astrid var datter av Eirik Bjodaskalle, trolig fra gården Oprustaðir eller Obrestad på Jæren, og ble gift med småkongen Tryggve Olavsson fra Viken. Etter Tryggves fall i en sjøtrefning i Ranrike (Bohuslän), måtte Astrid ifølge sagatradisjonen flykte til farsgården Obrestad. Her fødte hun en gutt, den senere rikskongen Olav Tryggvason.Snorre forteller at Astrid flyktet med sin sønn først til Svithjod og senere til Gardarike, men på ferden over Østersjøen ble de fanget av vikinger utenfor Ösel og solgt som treller. Astrid ble løskjøpt av en norsk farmann fra Viken, Lodin, som deretter giftet seg med henne. Les mer i Store norske leksikon norsk historie fra 800 til 1130 Olav Tryggvason Tryggve Olavsson